El Port de Sagunt homenatja els morts en AHV i posteriors empreses metal·lúrgiques
11 d’agost 2023

![](/media/fzqhfinv/img_9820_c.jpg?width=850&height=566.6666666666666)

Este 11 d'agost, en honor a la celebració de la Verge de Begonya, s'ha fet el tradicional homenatge a les víctimes mortes en accident laboral d'Alts Forns de Biscaia i posteriors empreses metal·lúrgiques que van operar i operen al Port de Sagunt.

A l'acte han assistit Darío Moreno, alcalde de Sagunt, i membres de la Corporació Municipal. Així com associacions com l'associació de Patrimoni Industrial de Port de Sagunt (APIPS), la Confraria de La Nostra Senyora de Begonya, l'associació veïnal Iniciativa Portenya, i l'associació d'Amics de l'Escola d'Aprenentes, entre altres.

Darío Moreno, l’alcalde de Sagunt, després dels discursos d'associacions i veïnat, ha compartit una reflexió sobre el valor de recordar a **«estes persones que van alçar este poble, totes estes persones que van treballar i van morir, i que precisament per això han de ser recordades».** A més de la memòria de la nostra història **«parlem del concepte d'identitat, parlem del que vam ser, del que som i del que volem ser.»** Afegint la importància de **«la més profunda gratitud cap a totes les generacions que ens han portat fins ací i que gràcies a això hem de tindre clara la senda marcada per als següents anys.»** Finalment, ha assenyalat la importància de la celebració d'este acte **«en homenatge a tot este treball, en homenatge a tot este sofriment, a tota esta labor que va haver de millora dels drets laborals, de millora de les condicions de vida, de millora de les inversions, també ací en Port de Sagunt, és imprescindible que per aqueix sentiment de gratitud, però també per continuar avançant cap avant, estiguem hui ací tots i totes.»**

**![](/media/dllgyubv/img_9825_c.jpg?width=850&height=566.6666666666666)**

*   [](http://www.facebook.com/sharer.php?u=https://aytosagunto.es/va/actualitat/el-port-de-sagunt-homenatja-els-morts-en-ahv-i-posteriors-empreses-metal-lúrgiques/ "Facebook")
*   [](http://twitter.com/share?url=https://aytosagunto.es/va/actualitat/el-port-de-sagunt-homenatja-els-morts-en-ahv-i-posteriors-empreses-metal-lúrgiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-port-de-sagunt-homenatja-els-morts-en-ahv-i-posteriors-empreses-metal-lúrgiques/ "Linked In")
*   [](mailto:?body=https://aytosagunto.es/va/actualitat/el-port-de-sagunt-homenatja-els-morts-en-ahv-i-posteriors-empreses-metal-lúrgiques/)